**Guia per fer la memòria de pràctiques curriculars ETSEIB 2024**

L’informe ha de tenir un màxim de 20 pàgines. Podeu fer la memòria en català, castellà o anglès. No inclogueu dades confidencials de l’empresa/institució. Ha de constar de les següents parts:

# Pàgina de portada (1 pag)

Trobareu la portada al final d’aquesta guia. Ha d’incloure la titulació, el nom de l’estudiant, l’entitat col·laboradora on s’han realitzat les pràctiques i les dades dels dos tutors (acadèmic i de l’entitat col·laboradora).

Sobretot no inclogueu dades confidencials de l’empresa ni dels companys de treball. Ni a la presentació ni a la memòria

# Resum executiu (1 pag)

# Índex (1 pag)

# Introducció (max 5 pags)

* Dades generals: Empresa, Localització del lloc de treball, Tutor empresa, Tutor acadèmic, Data d’inici, Data final, Titulació, Hores totals, Crèdits, Si inclou TFE, Equip de treball, Idioma habitual...
* Escriviu el projecte formatiu.
* Descriviu els objectius de l’estada.
* Comenteu la vostra situació acadèmica a l’inici de pràctiques.
* Expliqueu com s’han aconseguit les pràctiques.

# Entorn de treball (max 5 pags)

* Presenteu l’empresa/institució/entitat. Indiqueu característiques (multinacional, familiar, start-up, borsària,…), activitats, nombre de treballadors, nivell de vendes (si és públic), altres dades econòmiques (si és públic: inversions en I+D,...).
* Descriviu l’entorn de treball dins l’empresa.

‐ Detalleu les responsabilitats assignades i suport rebut durant la seva realització.

* Incloeu la planificació de les tasques, si s’escau.

# Aspectes tècnics de l’estada de pràctiques (max 5 pags)

‐ Esmenteu les tasques que us han estat assignades.

‐ Assenyaleu els problemes que se us han plantejat i el procediment emprat per a la seva resolució.

‐ Esmenteu els reptes professionals als quals us heu afrontat.

# Experiència i formació adquirides (max 5 pags)

‐ Identifiqueu les aportacions en matèria d’aprenentatge de les pràctiques, tant des del punt de vista humà com professional.

‐ Valoreu les tasques desenvolupades durant les pràctiques amb els coneixements adquirits en relació als vostres estudis universitaris.

# Conclusions (1 pag)

‐ Valoreu globalment si el desenvolupament de les pràctiques ha estat positiu.

‐ Valoreu la qualitat del treball realitzat.

‐ Indiqueu si la vostra preparació per a les pràctiques ha estat l’adequada. Si la resposta és negativa, esmenteu què es podria fer per millorar-ho.

* Indiqueu si recomanaríeu l’empresa com a entitat per fer pràctiques de la titulació.

**Referències** (si escau) **(max 1 pag)**

Memòria de Pràctiques Curriculars



**Titulació (sempre en català, Arial 18)**

**Pràctiques curriculars a l’empresa/institució xxxxxxxxxxx (Arial 20)**

**MEMÒRIA**

**(MEMORIA en castellà, REPORT en anglès)**

**Autor/a:** Nom i cognoms estudiant (Author)

**Tutor/a empresa:**  Nom i cognoms tutor/a (Tutor)

**Tutor/a ETSEIB:** Nom i cognoms tutor/a (ETSEIB Tutor)

**Convocatòria:** Quadrimestre Any (Convocatoria/Call)





Escola Tècnica Superior

d’Enginyeria Industrial de Barcelona

